CELEX: 32018D0890
Language: sk
Date: 2018-06-04 00:00:00
Title: Rozhodnutie Rady (EÚ) 2018/890 zo 4. júna 2018 o uzavretí Dodatkového protokolu k Dohovoru Rady Európy o predchádzaní terorizmu v mene Európskej únie

22.6.2018   
            
            
               SK
            
            
               Úradný vestník Európskej únie
            
            
               L 159/15
            
         ROZHODNUTIE RADY (EÚ) 2018/890
   zo 4. júna 2018
   o uzavretí Dodatkového protokolu k Dohovoru Rady Európy o predchádzaní terorizmu v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 83 ods. 1 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:
   
               (1)
            
            
               V súlade s rozhodnutím Rady (EÚ) 2015/1914 (2) bol Dodatkový protokol k Dohovoru Rady Európy o predchádzaní terorizmu (3) (ďalej len „dodatkový protokol“) podpísaný 22. októbra 2015 s výhradou jeho uzavretia.
            
         
               (2)
            
            
               V článku 10 dodatkového protokolu sa stanovuje, že dodatkový protokol je otvorený na schválenie zo strany Únie.
            
         
               (3)
            
            
               V smernici Európskeho parlamentu a Rady (EÚ) 2017/541 (4) sa ustanovili spoločné pravidlá Únie v oblasti boja proti terorizmu. Únia už následne prijala opatrenia v rôznych oblastiach upravených dodatkovým protokolom.
            
         
               (4)
            
            
               Dodatkový protokol by sa preto mal schváliť v mene Únie, pokiaľ ide o otázky patriace do právomoci Únie, pretože môže mať vplyv na uvedené spoločné pravidlá alebo zmeniť rozsah ich pôsobnosti. Členské štáty si ponechávajú právomoc v rozsahu, v akom dodatkový protokol nemá vplyv na spoločné pravidlá ani nemení rozsah ich pôsobnosti.
            
         
               (5)
            
            
               V dodatkovom protokole sa požaduje, aby každá zmluvná strana určila kontaktné miesto na výmenu informácií o osobách cestujúcich do zahraničia na účel terorizmu. Ako kontaktné miesto za Úniu by sa mal určiť Europol. Môžu sa určiť aj kontaktné miesta za členské štáty.
            
         
               (6)
            
            
               Írsko je viazané rámcovým rozhodnutím Rady 2002/475/SVV (5), a preto sa zúčastňuje na prijatí tohto rozhodnutia.
            
         
               (7)
            
            
               V súlade s článkami 1 a 2 protokolu č. 21 o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a Zmluve o fungovaní Európskej únie, a bez toho, aby bol dotknutý článok 4 uvedeného protokolu, sa Spojené kráľovstvo nezúčastňuje na prijatí tohto rozhodnutia a nie je ním viazané ani nepodlieha jeho uplatňovaniu.
            
         
               (8)
            
            
               V súlade s článkami 1 a 2 protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,
            
         PRIJALA TOTO ROZHODNUTIE:
   Článok 1
   Týmto sa v mene Únie schvaľuje dodatkový protokol k Dohovoru Rady Európy o predchádzaní terorizmu, pokiaľ ide o záležitosti, ktoré patria do právomoci Únie.
   Text dodatkového protokolu je pripojený k tomuto rozhodnutiu.
   Článok 2
   Ako kontaktné miesto za Úniu podľa článku 7 dodatkového protokolu a v súlade s nariadením Európskeho parlamentu a Rady (EÚ) 2016/794 (6) je určená Agentúra Európskej únie pre spoluprácu v oblasti presadzovania práva (Europol).
   Článok 3
   Predseda Rady určí osobu(-y) splnomocnenú(-é) uložiť v mene Únie listinu o schválení uvedenú v článku 10 dodatkového protokolu (7).
   Článok 4
   Toto rozhodnutie nadobúda účinnosť dňom jeho prijatia.
   
      V Luxemburgu 4. júna 2018
      
         
            Za Radu
         
         
            predsedníčka
         
         T. TSACHEVA
      
   
   
      (1)  Súhlas z 18. apríla 2018 (zatiaľ neuverejnený v úradnom vestníku).
   
      (2)  Rozhodnutie Rady (EÚ) 2015/1914 z 18. septembra 2015 o podpise Dodatkového protokolu k Dohovoru Rady Európy o predchádzaní terorizmu (CETS č. 196) v mene Európskej únie (Ú. v. EÚ L 280, 24.10.2015, s. 24).
   
      (3)  CETS č. 217.
   
      (4)  Smernica Európskeho parlamentu a Rady (EÚ) 2017/541 z 15. marca 2017 o boji proti terorizmu, ktorou sa nahrádza rámcové rozhodnutie Rady 2002/475/SVV a mení rozhodnutie Rady 2005/671/SVV (Ú. v. EÚ L 88, 31.3.2017, s. 6).
   
      (5)  Rámcové rozhodnutie Rady 2002/475/SVV z 13. júna 2002 o boji proti terorizmu (Ú. v. ES L 164, 22.6.2002, s. 3).
   
      (6)  Nariadenie Európskeho parlamentu a Rady (EÚ) 2016/794 z 11. mája 2016 o Agentúre Európskej únie pre spoluprácu v oblasti presadzovania práva (Europol), ktorým sa nahrádzajú a zrušujú rozhodnutia Rady 2009/371/SVV, 2009/934/SVV, 2009/935/SVV, 2009/936/SVV a 2009/968/SVV (Ú. v. EÚ L 135, 24.5.2016, s. 53).
   
      (7)  Dátum nadobudnutia platnosti dodatkového protokolu pre Európsku úniu uverejní Generálny sekretariát Rady v úradnom vestníku.